title: A Tanács 2012/122/KKBP határozata ( 2012. február 27. ) a Szíriával szembeni korlátozó intézkedésekről szóló 2011/782/KKBP határozat módosításáról

text:
               28.2.2012

               HU

               Az Európai Unió Hivatalos Lapja

               L 54/14

         A TANÁCS 2012/122/KKBP HATÁROZATA
   (2012. február 27.)
   a Szíriával szembeni korlátozó intézkedésekről szóló 2011/782/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. december 1-jén elfogadta a 2011/782/KKBP határozatot (1).

               (2)

               2012. január 23-án a Tanács ismételten hangot adott az egyre súlyosbodó szíriai helyzet és különösen az emberi jogok tömeges és szisztematikus megsértése miatt érzett mély aggodalmának. Ezen túlmenően a Tanács – az Európai Tanács 2011. október 23-i nyilatkozatával összhangban – megerősítette, hogy az Unió kész a jövőben is további intézkedéseket hozni a rezsimmel szemben mindaddig, amíg tart az elnyomás.

               (3)

               Ezzel összefüggésben korlátozó intézkedéseket kell bevezetni a Szíriai Központi Bankkal szemben.

               (4)

               Ezen túlmenően meg kell tiltani az arany, a nemesfémek és a gyémánt szíriai kormány részére vagy javára történő értékesítését és szállítását, illetve azoknak a szíriai kormánytól történő vásárlását, valamint az ehhez kapcsolódó közvetítői tevékenységeket.

               (5)

               Ezenkívül meg kell tiltani a szíriai fuvarozók által üzemeltetett teherszállító repülőjáratoknak a tagállamok reptereihez történő hozzáférését.

               (6)

               Emellett további személyeket kell felvenni a 2011/782/KKBP határozat I. mellékletében foglalt, korlátozó intézkedések hatálya alá tartozó személyek és szervezetek jegyzékébe.

               (7)

               Ugyanakkor már nem indokolt, hogy egy bizonyos személy szerepeljen a 2011/782/KKBP határozat I. mellékletében foglalt, korlátozó intézkedések hatálya alá tartozó személyek és szervezetek jegyzékében.

               (8)

               A 2011/782/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/782/KKBP határozat a következőképpen módosul:

               1.

               A szöveg a következő cikkel egészül ki:
               „8a. cikk
               Tilos az arany és a nemesfémek, valamint a gyémánt közvetett vagy közvetlen eladása, vásárlása, szállítása, valamint az ezekkel kapcsolatos közvetítői tevékenység a szíriai kormány, annak közigazgatási szervei, közszervezetei és ügynökségei, a Szíriai Központi Bank, továbbá az ezek nevében vagy irányítása szerint eljáró személyek és szervezetek, vagy a tulajdonában álló vagy ellenőrzése alá tartozó szervezetek részére, tőlük vagy javára.
               Az Unió megteszi a szükséges intézkedéseket annak érdekében, hogy meghatározza az e rendelkezés által érintett termékek körét.”;

               2.

               a következő fejezettel egészül ki:
               „2a.   FEJEZET

                  KÖZLEKEDÉSI ÁGAZAT

               17a. cikk
               A tagállamoknak a nemzeti jogszabályaikkal és a nemzetközi joggal - különösen az alkalmazandó nemzetközi polgári repülésügyi megállapodásokkal - összhangban meg kell tenniük az ahhoz szükséges intézkedéseket, hogy megelőzzék a szíriai fuvarozók által üzemeltetett teherszállító repülőjáratoknak a joghatóságuk alá tartozó repterekhez történő hozzáférését a vegyes utasszállító és teherszállító járatok kivételével.”;

               3.

               a 19. cikk a következő bekezdésekkel egészül ki:
               „(8)   Az (1) és (2) bekezdés nem alkalmazandó a Szíriai Központi Bank által vagy rajta keresztül a jegyzékbe vételének időpontját követően kapott és befagyasztott pénzeszközöknek vagy gazdasági erőforrásoknak az átadására, illetve a Szíriai Központi Bank részére vagy rajta keresztül a jegyzékbe vételének időpontját követően történő átadására, amennyiben ezen átadás egy jegyzékbe nem vett pénzügyi intézmény által teljesített, konkrét kereskedelmi szerződésen alapuló kifizetéshez kapcsolódik, feltéve, hogy az érintett tagállam eseti elbírálás alapján megállapította, hogy a kifizetést – sem közvetlenül, sem közvetve – nem az (1) bekezdésben említett valamely személy vagy szervezet kapja.
               (9)   Az (1) bekezdés nem alkalmazandó befagyasztott pénzeszközöknek vagy gazdasági erőforrásoknak a Szíriai Központi Bank által vagy rajta keresztül történő átadására, amennyiben az ilyen átadás célja, hogy tagállami joghatóság alá tartozó pénzintézetek számára likviditást biztosítson kereskedelemfinanszírozás céljából, feltéve, hogy az átadást az érintett tagállam engedélyezte.”

         2. cikk
   Az e határozat I. mellékletében felsorolt személyeket és szervezetet fel kell venni a 2011/782/KKBP határozat I. mellékletében foglalt jegyzékbe.
   3. cikk
   Az e határozat II. mellékletében meghatározott személyt törölni kell a 2011/782/KKBP határozat I. mellékletében foglalt jegyzékből.
   4. cikk
   Ez a határozat az elfogadásának napján lép hatályba.

      Kelt Brüsszelben, 2012. február 27-én.

            a Tanács részéről

            az elnök

         C. ASHTON

      (1)  HL L 319., 2011.12.2., 56. o.

      I. MELLÉKLET

         A 2. cikkben említett személyek és szervezet

                  Név

                  Azonosításra szolgáló adatok

                  Indokolás

                  A jegyzékbe vétel dátuma

                  1.

                  Szíriai Központi Bank

                  Szíria, Damaszkusz, Sabah Bahrat Square
                  Postacím:

                              Altjreda al Maghrebeh square, Damascus,

                              Syrian Arab Republic,

                              P.O.Box: 2254

                  Pénzügyi támogatást nyújt a szíriai rezsimnek.

                  2012.2.27

                  2.

                  Al –Halqi, Dr. Wael Nader

                  Születési hely és idő: Daraa tartomány, 1964.

                  Egészségügyi miniszter
                  Felelős azért, mert azt az utasítást adták a kórházaknak, hogy tagadják meg a tüntetők ellátását.

                  2012.2.27

                  3.

                  Azzam, Mansour Fadlallah

                  Születési hely és idő: Sweida tartomány, 1960.

                  Elnöki ügyekért felelős miniszter
                  Az elnök tanácsadója.

                  2012.2.27

                  4.

                  Sabouni, Dr. Emad Abdul-Ghani

                  Születési hely és idő: Damaszkusz, 1964.

                  Hírközlési és technológiai miniszter
                  Felelős azért, mert súlyosan sérül a médiaszabadság.

                  2012.2.27

                  5.

                  Allaw, Sufian

                  Születési hely és idő: al-Bukamal, Deir Ezzor, 1944.

                  Kőolajért és ásványi erőforrásokért felelős miniszter
                  A kőolajra és az ásványi erőforrásokra vonatkozó szakpolitikáért felel, amely a rezsim pénzügyi támogatásának egyik fő forrását biztosítja.

                  2012.2.27

                  6.

                  Slakho, Dr Adnan

                  Születési hely és idő: Damaszkusz, 1955.

                  Ipari miniszter
                  A gazdaság- és iparpolitikáért felel, amely erőforrásokat és támogatást biztosít a rezsimnek.

                  2012.2.27

                  7.

                  Al-Rashed, Dr. Saleh

                  Születési hely és idő: Aleppo tartomány, 1964.

                  Oktatási miniszter
                  Felelős azért, mert iskolákat használnak ideiglenes börtönként.

                  2012.2.27

                  8.

                  Abbas, Dr. Fayssal

                  Születési hely és idő: Hama tartomány, 1955.

                  Közlekedési miniszter
                  Felelős azért, mert logisztikai támogatást nyújtanak az elnyomáshoz.

                  2012.2.27

      II. MELLÉKLET

         A 3. cikkben említett személy

                  52.

                  Emad Ghraiwati


title: 2010/649/EU: A Tanács határozata ( 2010. október 7. ) az Európai Közösség és a Pakisztáni Iszlám Köztársaság közötti, az engedély nélkül tartózkodó személyek visszafogadásáról szóló megállapodás megkötéséről

text:
               4.11.2010

               HU

               Az Európai Unió Hivatalos Lapja

               L 287/50

         A TANÁCS HATÁROZATA
   (2010. október 7.)
   az Európai Közösség és a Pakisztáni Iszlám Köztársaság közötti, az engedély nélkül tartózkodó személyek visszafogadásáról szóló megállapodás megkötéséről
   (2010/649/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (3) bekezdésére, összefüggésben annak 218. cikke (6) bekezdése a) pontjának, v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Bizottság az Európai Közösség nevében tárgyalásokat folytatott a Pakisztáni Iszlám Köztársasággal az engedély nélkül tartózkodó személyek visszafogadásáról szóló megállapodásról (a továbbiakban: a megállapodás).

               (2)

               A megállapodást az Európai Közösség nevében 2009. október 26-án aláírták, figyelemmel annak megkötésére.

               (3)

               A Lisszaboni Szerződés 2009. december 1-jei hatálybalépésének következtében, az Európai Unió az Európai Közösség helyébe lépett és annak jogutódja.

               (4)

               A megállapodást jóvá kell hagyni.

               (5)

               A megállapodás visszafogadási vegyes bizottságot hoz létre, amely elfogadhatja eljárási szabályzatát. Helyénvaló megállapítani erre az esetre az Európai Unió álláspontjának kialakítására irányuló egyszerűsített eljárást.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, biztonságon és a jog érvényesülésén alapuló térség tekintetében fennálló helyzetéről szóló jegyzőkönyv 3. cikkének megfelelően, az Egyesült Királyság bejelentette az e határozat elfogadásában és alkalmazásában való részvételre irányuló szándékát.

               (7)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, biztonságon és a jog érvényesülésén alapuló térség tekintetében fennálló helyzetéről szóló jegyzőkönyv 1. és 2. cikkének megfelelően, és az említett jegyzőkönyv 4. cikkének sérelme nélkül, Írország nem vesz részt e határozat elfogadásában, az rá nézve nem kötelező és nem alkalmazandó.

               (8)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikkének megfelelően Dánia nem vesz részt e határozat elfogadásában, az rá nézve nem kötelező és nem alkalmazható,

         ELFOGADTA EZT A HATÁROZATOT:
   1. cikk
   Az Európai Közösség és a Pakisztáni Iszlám Köztársaság közötti, az engedély nélkül tartózkodó személyek visszafogadásáról szóló megállapodást (a továbbiakban: a megállapodás) az Európai Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A megállapodás 20. cikkének (2) bekezdésében előírt, az Uniót jogilag kötelező értesítést a Tanács elnöke teszi meg (1), és az alábbi nyilatkozatot teszi:

         „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait, és terhelik annak kötelezettségei. Ezért a megállapodás szövegében az »Európai Közösség« -re való hivatkozásokat adott esetben »Európai Unió«-ként kell értelmezni.”

   3. cikk
   A Bizottság kérelmére meghívott tagállami szakértők támogatásával az Uniót a Bizottság képviseli a megállapodás 16. cikke szerint létrehozott visszafogadási vegyes bizottságban.
   4. cikk
   A Tanács által kijelölt különbizottsággal folytatott konzultációt követően a Bizottság alakítja ki az Uniónak a visszafogadási vegyes bizottság keretében képviselt, a visszafogadási vegyes bizottság eljárási szabályzatának a megállapodás 16. cikke (2) bekezdésében előírtak szerinti elfogadására vonatkozó álláspontját.
   5. cikk
   Ez a határozat az elfogadásának napján lép hatályba.
   6. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. október 7-én.

            a Tanács részéről

            az elnök

         M. WATHELET

      (1)  A visszafogadási megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.
   MEGÁLLAPODÁS
   az Európai Közösség és a Pakisztáni Iszlám Köztársaság között az engedély nélkül tartózkodó személyek visszafogadásáról
   A MAGAS SZERZŐDŐ FELEK,
   AZ EURÓPAI KÖZÖSSÉG,
   a továbbiakban: a Közösség,
   valamint
   A PAKISZTÁNI ISZLÁM KÖZTÁRSASÁG,
   a továbbiakban: Pakisztán,
   a továbbiakban külön-külön: fél, együttesen: felek.
   AZZAL AZ ÓHAJJAL, hogy megerősítsék együttműködésüket az illegális bevándorlás elleni hatékony küzdelem érdekében,
   AZZAL AZ ÓHAJJAL, hogy e megállapodás segítségével és viszonossági alapon gyors és hatékony eljárásokat hozzanak létre az olyan személyek azonosítására, illetve biztonságos és szabályos visszatérésére, akik Pakisztán vagy az Európai Unió valamely tagállama területére való beutazás, jelenlét vagy tartózkodás feltételeinek nem, illetve már nem felelnek meg, továbbá hogy az együttműködés szellemében elősegítsék az ilyen személyek átutazását,
   HANGSÚLYOZVA, hogy e megállapodás nem érinti az Európai Unió tagállamainak és Pakisztánnak a nemzetközi jogból eredő jogait, kötelezettségeit és felelősségét,
   FIGYELEMBE VÉVE, hogy az Európai Közösséget létrehozó szerződés IV. címének, valamint az e cím alapján elfogadott minden jogi aktusnak a rendelkezései nem vonatkoznak a Dán Királyságra,
   A KÖVETKEZŐKBEN ÁLLAPODTAK MEG:
   1. cikk
   Fogalom-meghatározások
   E megállapodás alkalmazásában:

               a)

               „tagállam”: az Európai Unió bármely tagállama a Dán Királyság kivételével;

               b)

               „egy tagállam állampolgára”: bármely olyan személy, aki a Közösség által alkalmazott fogalom-meghatározás szerint valamely tagállam állampolgárságával rendelkezik;

               c)

               „Pakisztán állampolgára”: bármely olyan személy, aki pakisztáni állampolgársággal rendelkezik;

               d)

               „harmadik országbeli állampolgár”: bármely olyan személy, aki a pakisztáni, illetve valamely tagállam állampolgárságától eltérő állampolgársággal rendelkezik;

               e)

               „hontalan személy”: bármely olyan személy, aki nem rendelkezik állampolgársággal;

               f)

               „tartózkodási engedély”: Pakisztán vagy valamely tagállam által kibocsátott, bármilyen típusú engedély, amely valamely személyt a kiállító állam területén történő tartózkodásra jogosít;

               g)

               „vízum”: Pakisztán vagy valamely tagállam által kibocsátott engedély vagy határozat, amely a területére való belépéshez vagy az azon való átutazáshoz szükséges. E fogalom nem terjed ki a repülőtéri tranzitvízumra;

               h)

               „megkereső állam”: az az állam (Pakisztán vagy a tagállamok egyike), amely a 2. és 3. cikk értelmében visszafogadási kérelmet, vagy a 12. cikk értelmében átutazási kérelmet nyújt be;

               i)

               „megkeresett állam”: az az állam (Pakisztán vagy a tagállamok egyike), amelyhez a 2. és 3. cikk értelmében visszafogadási kérelmet, vagy a 12. cikk értelmében átutazási kérelmet nyújtanak be.

         I. SZAKASZ
   VISSZAFOGADÁSI KÖTELEZETTSÉGEK
   2. cikk
   Saját állampolgárok visszafogadása
   (1)   A megkeresett állam a megkereső állam kérelmére és az állampolgárság 6. cikkel összhangban történő bizonyítását követően visszafogadja bármely állampolgárát, aki a megkereső állam területére való beutazás, jelenlét vagy tartózkodás hatályos feltételeinek nem, illetve már nem felel meg.
   (2)   A megkeresett állam azon személy számára, akinek visszafogadását elfogadta, szükség szerint és késedelem nélkül kiállítja a visszafogadásához szükséges, legalább hat hónapig érvényes úti okmányt. Ha az érintett személy átadására jogi vagy ténybeli okok folytán a kiállított úti okmány érvényességi ideje alatt nem kerülhet sor, a megkeresett állam tizennégy napon belül ugyanolyan érvényességi idejű új úti okmányt állít ki.
   3. cikk
   Harmadik országbeli állampolgárok és hontalanok visszafogadása
   (1)   A megkeresett állam a megkereső állam kérésére, és az e megállapodásban előírtaktól eltérő további alakszerűségek nélkül visszafogad minden olyan harmadik országbeli állampolgárt vagy hontalan személyt, aki a megkereső állam területére való belépés, jelenlét vagy tartózkodás hatályos feltételeinek nem, illetve már nem felelnek meg, feltéve, hogy az ilyen személyek:

               a)

               a visszafogadási kérelem benyújtásának idején rendelkeznek a megkeresett állam által kiállított érvényes vízummal vagy tartózkodási engedéllyel; vagy

               b)

               közvetlenül a megkeresett állam területéről léptek be illegálisan a megkereső állam területére. Ezen albekezdés alkalmazásában egy személy abban az esetben lép be közvetlenül a megkeresett állam területéről, ha a megkereső állam területére – illetve amennyiben a megkeresett állam Pakisztán, a tagállamok területére – légi úton vagy hajóval, más közbenső országba történő beutazás nélkül érkezett.

         (2)   Az (1) bekezdés szerinti visszafogadási kötelezettség nem alkalmazandó, amennyiben:

               a)

               a harmadik országbeli állampolgár vagy a hontalan személy kizárólag a megkeresett állam nemzetközi repülőterén, repülőgép-forgalmi tranzitterületen tartózkodott; vagy

               b)

               a megkereső állam a harmadik országbeli állampolgár vagy a hontalan személy részére a területére való belépést megelőzően vagy azt követően vízumot vagy tartózkodási engedélyt állított ki, kivéve, ha az érintett személy olyan, a megkeresett állam által kiállított vízummal vagy tartózkodási engedéllyel rendelkezik, amelynek érvényességi ideje hosszabb.

         (3)   Ha a megkeresett állam valamely tagállam, az (1) bekezdésben foglalt visszafogadási kötelezettség a vízumot vagy tartózkodási engedélyt kiállító tagállamot terheli. Amennyiben két vagy több tagállam állított ki vízumot vagy tartózkodási engedélyt, az (1) bekezdésben meghatározott visszafogadási kötelezettség azt a tagállamot terheli, amelyik a hosszabb érvényességi idejű dokumentumot állította ki, illetve ha azok közül egy vagy több dokumentum érvényességi ideje lejárt, akkor a még érvényes dokumentumot kiállító tagállamot. Ha már valamennyi dokumentum lejárt, úgy az (1) bekezdés szerinti visszafogadási kötelezettség azon tagállamot terheli, amely a legkésőbb lejárt dokumentumot kiállította.
   (4)   A megkeresett állam azon személy számára, akinek visszafogadását elfogadta, szükség szerint és késedelem nélkül kiállítja a visszafogadáshoz szükséges, legalább hat hónapig érvényes úti okmányt. Amennyiben az érintett személy átadására jogi vagy ténybeli okok folytán a kiállított úti okmány érvényességi ideje alatt nem kerülhet sor, a megkeresett állam tizennégy naptári napon belül ugyanolyan érvényességi idejű új úti okmányt állít ki.
   II. SZAKASZ
   VISSZAFOGADÁSI ELJÁRÁS
   4. cikk
   Alapelvek
   (1)   A (2) bekezdésre is figyelemmel, a 2. és 3. cikkben meghatározott kötelezettségek alapján visszafogadandó személy átadásának feltétele a megkeresett állam hatáskörrel rendelkező hatóságához benyújtott visszafogadási kérelem.
   (2)   A 2. cikk (1) bekezdésének és a 3. cikk (1) bekezdésének sérelme nélkül nincs szükség visszafogadási kérelemre, amennyiben a visszafogadandó személy érvényes úti okmánnyal és – adott esetben – a megkeresett állam által kiállított érvényes vízummal vagy tartózkodási engedéllyel rendelkezik.
   (3)   Visszafogadás csupán az állampolgárságot valószínűsítő bizonyíték alapján nem lehetséges.
   5. cikk
   Visszafogadási kérelem
   (1)   A visszafogadási kérelem a következő információkat tartalmazza:

               a)

               a visszafogadandó személy adatai (pl. családi és utónév, születési idő és hely, az utolsó lakóhely);

               b)

               az állampolgársággal, az átutazással, a harmadik országbeli állampolgárok és hontalan személyek visszafogadási feltételeivel, valamint a jogellenes belépés és tartózkodás tényével kapcsolatos bizonyítékként szolgáló eszközök feltüntetése.

         (2)   A visszafogadási kérelem – a lehetséges mértékben – a következő információkat is tartalmazza:

               a)

               arról szóló nyilatkozat, hogy a visszafogadandó személynek segítségre vagy gondoskodásra lehet szüksége, feltéve, hogy az érintett személy kifejezetten hozzájárult e nyilatkozathoz;

               b)

               bármilyen más olyan védelmi vagy biztonsági intézkedés, amely az adott visszafogadás esetén szükséges lehet.

         (3)   A visszafogadási kérelmekhez használandó közös formanyomtatvány e megállapodás 5. mellékletében található.
   6. cikk
   Az állampolgárságra vonatkozó bizonyítékok
   (1)   Az állampolgárság nem igazolható hamis dokumentumok alapján.
   (2)   Az állampolgárság 2. cikk (1) bekezdése értelmében történő igazolása a megállapodás I. mellékletében felsorolt bármely dokumentummal történhet, még abban az esetben is, ha azok érvényességi ideje már lejárt. E dokumentumok bemutatása esetén az állampolgárságot a megkeresett és a megkereső állam minden további vizsgálat megkövetelése nélkül kölcsönösen elismeri.
   (3)   Az állampolgárság 2. cikk (1) bekezdése értelmében szükséges igazolása a megállapodás II. mellékletében felsorolt bármely dokumentummal is történhet, még abban az esetben is, ha azok érvényességi ideje már lejárt. E dokumentumok bemutatása esetén a megkeresett állam indítja meg az érintett személy állampolgárságának megállapítására irányuló eljárást.
   (4)   Ha az I. és a II. mellékletben felsorolt dokumentumok egyike sem mutatható be, a megkereső állam hatáskörrel rendelkező hatósága és a megkeresett állam diplomáciai vagy konzuli képviselete kérelemre indokolatlan késedelem nélkül megszervezi annak a személynek a meghallgatását, akinek visszafogadása ügyében a kérelmet benyújtották.
   7. cikk
   Harmadik országbeli állampolgárokra és hontalan személyekre vonatkozó bizonyítékok
   (1)   A harmadik országbeli állampolgárok és hontalan személyek visszafogadásának a 3. cikk (1) bekezdésében megállapított feltételei különösen az e megállapodás III. mellékletében felsorolt dokumentumokkal bizonyítandók. Az állampolgárság nem igazolható hamis dokumentumokkal. Minden ilyen bizonyítéknak a megkeresett és a megkereső állam által kölcsönösen elismert tényeken kell alapulnia.
   (2)   A harmadik országbeli állampolgárok és hontalan személyek visszafogadásának a 3. cikk (1) bekezdésében megállapított feltételei az e megállapodás IV. mellékletében felsorolt bizonyítékokkal is igazolhatók. E bizonyítékok bemutatása esetén a megkeresett állam azokat megfelelőnek tekinti a vizsgálat megindításához.
   (3)   A belépés, jelenlét vagy tartózkodás jogellenességét az érintett személy azon úti okmányából állapítják meg, amelyből a megkereső ország területére vonatkozó szükséges vízum vagy egyéb tartózkodási engedély hiányzik. A megkereső állam azon nyilatkozata, miszerint az érintett személyről megállapították, hogy nem rendelkezik a szükséges úti okmányokkal, vízummal vagy tartózkodási engedéllyel, a jogellenes belépés, jelenlét vagy tartózkodás tényét valószínűsítő bizonyítéknak minősülhet.
   8. cikk
   Határidők
   (1)   A visszafogadási kérelmet a megkeresett állam hatáskörrel rendelkező hatóságához legkésőbb az azt követő egy éven belül be kell nyújtani, hogy a megkereső állam hatáskörrel rendelkező hatósága tudomást szerzett arról, hogy egy harmadik országbeli állampolgár vagy egy hontalan személy nem, illetve már nem felel meg a beutazás, jelenlét vagy tartózkodás hatályos feltételeinek. Amennyiben a kérelem időben történő benyújtásának jogi vagy ténybeli akadálya van, a határidő – kérelemre – legfeljebb az akadályok megszűnéséig meghosszabbítható.
   (2)   A visszafogadási kérelmet indokolatlan késedelem nélkül, de minden esetben legfeljebb harminc naptári napon belül meg kell válaszolni; a visszafogadási kérelem elutasítását meg kell indokolni. E határidő a visszafogadási kérelem kézhezvételének napján kezdődik. Amennyiben a kérelem időben történő megválaszolásának jogi vagy ténybeli akadálya van, kellően indokolt kérelemre a határidő legfeljebb hatvan naptári nap időtartamra meghosszabbítható, kivéve, ha a megkereső állam nemzeti jogszabályai értelmében az őrizet időtartama nem haladhatja meg a hatvan napot. Ha a kérelemre e határidőn belül nem érkezik válasz, az az átadásba való beleegyezésnek minősül.
   (3)   A beleegyezés megadása után – vagy adott esetben – az e cikk (2) bekezdésében megállapított határidő lejárta után az érintett személyt három hónapon belül át kell adni. Kérelemre ez a határidő a jogi vagy gyakorlati akadályok megszüntetésére fordított idővel meghosszabbítható.
   9. cikk
   Az átadás részletes szabályai és szállítási módok
   Egy személy visszaszállítását megelőzően Pakisztán és az érintett tagállam hatáskörrel rendelkező hatóságai írásban előre rögzítik az átadás időpontját, a határátlépés helyét, az esetleges kíséretet és a szállítási módot.
   10. cikk
   Téves visszafogadás
   Pakisztán késedelem nélkül visszafogad bármely, valamely tagállam által visszafogadott személyt, a tagállamok pedig késedelem nélkül visszafogadnak bármely, Pakisztán által visszafogadott személyt, amennyiben az érintett személy átadását követő három hónapon belül bizonyítást nyer, hogy a megállapodás 2. vagy 3. cikkében meghatározott feltételek nem teljesültek. Ilyen esetekben Pakisztán és az érintett tagállam illetékes hatóságai közölnek egymással minden, a visszafogadandó személy jelenlegi személyazonosságára, állampolgárságára vagy tranzitútvonalára vonatkozó, rendelkezésükre álló információt is.
   III. SZAKASZ
   AZ ÁTUTAZÁS LEBONYOLÍTÁSA
   11. cikk
   Alapelvek
   (1)   A megkeresett állam lehetővé teheti a harmadik országbeli állampolgárok vagy a hontalan személyek átutazását, amennyiben az ilyen állampolgár vagy személy a célállamba közvetlenül nem szállítható vissza, miután írásbeli bizonyítékok alapján meggyőződött arról, hogy a célállam elkötelezte magát állampolgára, illetve a személy visszafogadására.
   (2)   A megkeresett állam visszavonhatja hozzájárulását, ha a lehetséges tranzitállamokba való továbbutazás vagy a célállam általi visszafogadás már nem biztosított. Ilyen esetben a megkereső állam saját költségére visszaveszi a harmadik országbeli állampolgárt vagy a hontalan személyt.
   12. cikk
   Az átutazási eljárás
   (1)   Az átutazási kérelmet írásban kell benyújtani a hatáskörrel rendelkező hatóságokhoz, és annak a következő adatokat kell tartalmaznia:

               a)

               az átutazás módja, egyéb lehetséges tranzitállamok és a végső úti cél;

               b)

               az érintett személy adatai (pl. családi és utónév, születési idő és – lehetőség szerint – születési hely, állampolgárság, az úti okmány típusa és száma);

               c)

               a határátlépés tervezett helye, az átadás időpontja és a kíséret esetleges igénybevétele.

         Az átutazási kérelmekhez használandó közös formanyomtatvány e megállapodás VI. mellékletében található.
   (2)   A megkeresett állam döntéséről tizennégy naptári napon belül írásban tájékoztatja a megkereső államot, és ha engedélyezi az átutazást, megerősíti a határátlépés helyét és az átutazás tervezett időpontját.
   (3)   Amennyiben az átutazás lebonyolítása légi úton történik, az átszállítandó személy és annak esetleges kísérete mentesül a reptéri tranzitvízum megszerzésének kötelezettsége alól.
   (4)   A megkeresett állam hatáskörrel rendelkező hatóságai a kölcsönös konzultációkra is figyelemmel segítséget nyújtanak az átutazás lebonyolításában, különösen az érintett személyek megfigyelése révén, valamint az e célt szolgáló megfelelő feltételek megteremtésével, saját jogszabályaival és szabályzataival összhangban.
   IV. SZAKASZ
   KÖLTSÉGEK
   13. cikk
   A szállítás és az átutazás költségei
   A megkereső állam hatáskörrel rendelkező hatóságai azon jogának sérelme nélkül, hogy jogosultak a visszafogadással járó költségek visszatérítését a visszafogadandó személytől vagy harmadik felektől kérni, az e megállapodás szerinti visszafogadással és átutazással kapcsolatos valamennyi, a rendeltetés szerinti állam határáig felmerülő szállítási költséget a megkereső állam viseli. A 10. cikk szerinti téves visszafogadás esetén e költségeket az az állam viseli, amelynek az érintett személyt vissza kell vennie.
   V. SZAKASZ
   ADATVÉDELEM ÉS AZ EGYÉB JOGI KÖTELEZETTSÉGEKKEL VALÓ ÖSSZHANG
   14. cikk
   Személyes adatok
   (1)   A személyes adatok feldolgozására csak abban az esetben kerül sor, ha ez Pakisztán és a tagállamok hatáskörrel rendelkező hatóságai számára e megállapodás végrehajtása érdekében szükséges. E cikk alkalmazásában a 95/46/EK irányelv (1) 2. cikkében foglalt fogalom-meghatározások érvényesek. Ha az adatkezelő valamely tagállam hatáskörrel rendelkező hatósága, az ilyen feldolgozásra a 95/46/EK irányelv és az ezen irányelv alapján elfogadott nemzeti jogszabályok alkalmazandók, ideértve a személyes adatok harmadik országokba irányuló továbbítására vonatkozó szabályokat is.
   (2)   Ezen túlmenően a személyes adatok e megállapodás végrehajtása érdekében történő feldolgozására és különösen a személyes adatoknak Pakisztánból valamely tagállam felé vagy fordítva történő közlésére a következő elvek alkalmazandók:

               a)

               a személyes adatokat tisztességesen és jogszerűen kell feldolgozni;

               b)

               a személyes adatok gyűjtését e megállapodás végrehajtásának meghatározott, egyértelmű és törvényes céljából kell végezni, és az adatokat ezen túlmenően sem az adatközlő hatóság, sem az átvevő hatóság nem dolgozhatja fel az e céllal össze nem egyeztethető módon;

               c)

               a személyes adatoknak gyűjtésük és/vagy további feldolgozásuk célja szempontjából megfelelőnek, relevánsnak kell lenniük és nem lehetnek túlzott mértékűek; az átadott személyes adatok csak az alábbiakra terjedhetnek ki:

                           —

                           az átadandó személy adatai (például családi név, utónév, bármilyen korábbi név, ragadványnév vagy álnév, születési hely és idő, nem, jelenlegi és korábbi állampolgárság),

                           —

                           útlevél vagy személyazonosító igazolvány (szám, érvényességi idő, a kiállítás időpontja, kiállító hatóság, a kiállítás helye),

                           —

                           útmegszakítások és útvonalak,

                           —

                           egyéb, az átadandó személy azonosításához vagy az e megállapodás szerinti visszafogadási követelmények megvizsgálásához szükséges információk;

               d)

               a személyes adatoknak pontosaknak kell lenniük, és azokat szükség esetén frissíteni kell;

               e)

               a személyes adatokat olyan formában kell tárolni, amely az érintettek azonosítását csak az adatok gyűjtése vagy további feldolgozása céljának eléréséhez szükséges ideig teszi lehetővé;

               f)

               mind a közlő, mind az átvevő hatóság megtesz minden ésszerű intézkedést a személyes adatok szükség szerinti helyesbítésének, törlésének vagy zárolásának biztosítására, ha a feldolgozás nem felel meg e cikk rendelkezéseinek, különösen hogyha ezen adatok a feldolgozás célja szempontjából nem megfelelőek, nem relevánsak, nem pontosak vagy túlzott mértékűek. Ebbe beletartozik a másik fél értesítése az adatok bármely helyesbítéséről, törléséről vagy zárolásáról;

               g)

               az átvevő hatóság kérelemre tájékoztatja az adatközlő hatóságot a közölt adatok felhasználásáról és annak eredményéről;

               h)

               személyes adatok csak a hatáskörrel rendelkező hatóságokkal közölhetők. Egyéb, más szervekkel való közléshez az adatközlő hatóság előzetes beleegyezése szükséges;

               i)

               az adatközlő hatóság és az átvevő hatóság köteles írásbeli nyilvántartást vezetni a személyes adatok közléséről és átvételéről.

         15. cikk
   Egyéb jogi kötelezettségekkel való összhang
   (1)   E megállapodás nem érinti a Közösségnek, a tagállamoknak és Pakisztánnak a nemzetközi jogból és azon nemzetközi szerződésekből eredő jogait, kötelezettségeit és felelősségét, amelyeknek részesei.
   (2)   E megállapodás rendelkezései nem zárják ki valamely személy egyéb kétoldalú egyezmény alapján történő visszaszállítását.
   (3)   E megállapodás nem érinti az érintett személyt a fogadó ország joga – beleértve a nemzetközi jogot is – értelmében megillető jogorvoslatokat és jogokat.
   VI. SZAKASZ
   VÉGREHAJTÁS ÉS ALKALMAZÁS
   16. cikk
   Visszafogadási vegyes bizottság
   (1)   A felek kölcsönösen segítik egymást e megállapodás alkalmazásában és értelmezésében. A felek e célból visszafogadási vegyes bizottságot (a továbbiakban: a bizottság) hoznak létre, amely különösen az alábbi feladatokat látja el:

               a)

               e megállapodás alkalmazásának figyelemmel kísérése;

               b)

               határoz az e megállapodás egységes alkalmazásához szükséges technikai rendelkezésekről, beleértve a III. és IV. melléklet módosításait;

               c)

               rendszeres információcserét folytat az egyes tagállamok és Pakisztán által a 17. cikk szerint elkészített végrehajtási jegyzőkönyvekről;

               d)

               javaslatokat tesz e megállapodás, valamint az I. és II. melléklet módosítására.

         (2)   A bizottság egyhangúlag hozza és hajtja végre döntéseit.
   (3)   A bizottság a Közösség és Pakisztán képviselőiből áll; a Közösséget az Európai Bizottság képviseli, akit tagállami szakértők segítenek.
   (4)   A bizottság szükség szerint, bármely fél kérelmére, általában évente ülésezik.
   (5)   A bizottság által meg nem oldható vitás kérdéseket a felek egymás közötti konzultáció útján rendezik.
   (6)   A bizottság maga állapítja meg eljárási szabályzatát, ezen belül megállapítja a mindkét fél számára közös munkanyelvet.
   17. cikk
   Végrehajtási jegyzőkönyvek
   (1)   Pakisztán és bármely tagállam végrehajtási jegyzőkönyvet dolgozhat ki, amely a következőkre vonatkozó rendelkezéseket tartalmaz:

               a)

               a hatáskörrel rendelkező hatóságok és a határátlépési helyek kijelölése, valamint a kapcsolattartók cseréje;

               b)

               a kísérettel történő visszavitel, ideértve a harmadik országbeli állampolgárok és a hontalanok kísérettel történő átszállítását is;

               c)

               az e megállapodás I–IV. mellékleteiben felsoroltaktól eltérő eszközök és dokumentumok.

         (2)   Az (1) bekezdésben említett végrehajtási jegyzőkönyvek csak azt követően lépnek hatályba, hogy arról a 16. cikk szerinti bizottságot értesítették.
   18. cikk
   A tagállamok által kötött kétoldalú visszafogadási megállapodásokhoz vagy egyezményekhez való viszony
   E megállapodás rendelkezései elsőbbséget élveznek az egyes tagállamok és Pakisztán között megkötött vagy a 17. cikk alapján megkötendő, az engedély nélkül tartózkodó személyek visszafogadásáról szóló kétoldalú megállapodások vagy egyezmények rendelkezéseivel szemben, amennyiben ez utóbbiak nem összeegyeztethetők e megállapodás rendelkezéseivel.
   VII. SZAKASZ
   ZÁRÓ RENDELKEZÉSEK
   19. cikk
   Területi hatály
   (1)   A (2) bekezdésre figyelemmel ez a megállapodás Pakisztán területén alkalmazandó, valamint azon a területen ahol az Európai Közösséget létrehozó szerződést alkalmazni kell.
   (2)   E megállapodás a Dán Királyság területén nem alkalmazandó.
   20. cikk
   Hatálybalépés, időtartam és megszűnés
   (1)   Ezt a megállapodást a felek belső rendelkezéseikkel összhangban megerősítik vagy jóváhagyják.
   (2)   E megállapodás a feleknek az (1) bekezdésben említett eljárások befejezéséről szóló kölcsönös értesítésének napját követő második hónap első napján lép hatályba.
   (3)   A felek nemzetközi szokásjog alapján fennálló, a saját állampolgáraik visszafogadásával kapcsolatosan fennálló kötelezettségeinek érintése nélkül, a megállapodás és annak végrehajtási jegyzőkönyvei csak Pakisztán, illetve a tagállamok területére a megállapodás hatálybalépését követően beutazó személyekre alkalmazandók.
   (4)   E megállapodást bármelyik fél bármikor felmondhatja a másik félhez intézett hivatalos értesítés útján. A megállapodás az ilyen értesítés napját követő hat hónap elteltével hatályát veszti.
   21. cikk
   Mellékletek
   Az I–VI. melléklet e megállapodás elválaszthatatlan részét képezi.

      Kelt Brüsszelben, 2009. október 26-án két példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven; amelyek mindegyike egyformán hiteles.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Ислямска република Пакистан
         Por la República Islámica de Pakistán
         Za Pákistánskou islámskou republiku
         For Den Islamiske Republik Pakistan
         Für die Islamische Republik Pakistan
         Pakistani Islamivabariigi nimel
         Για την Ισλαμική Δημοκρατία του Πακιστάν
         For the Islamic Republic of Pakistan
         Pour la République islamique du Pakistan
         Per la Repubblica islamica del Pakistan
         Pakistānas Islāma Republikas vārdā
         Pakistano Islamo Respublikos vardu
         A Pakisztáni Iszlám Köztársaság részéről
         Għar-Repubblika Iżlamika tal-Pakistan
         Voor de Islamitische Republiek Pakistan
         W imieniu Islamskiej Republiki Pakistanu
         Pela República Islâmica do Paquistão
         Pentru Republica Islamică Pakistan
         Za Pakistanskú islamskú republiku
         Za Islamsko republiko Pakistan
         Pakistanin islamilaisen tasavallan puolesta
         För Islamiska republiken Pakistan

      (1)  Az Európai Parlament és a Tanács 1995. október 24-i 95/46/EK irányelve a személyes adatok feldolgozása vonatkozásában az egyének védelméről és az ilyen adatok szabad áramlásáról (HL L 281., 1995.11.23., 31. o.).
   I. MELLÉKLET
   A bemutatásuk esetén az állampolgárság bizonyítékának tekintendő dokumentumok közös listája (a 2. cikk (1) bekezdése a 6. cikk (2) bekezdésével összefüggésben)

               —

               bármilyen valódi útlevél (nemzeti útlevelek, diplomata-útlevelek, szolgálati útlevelek, csoportos útlevelek és ideiglenes útlevelek, beleértve a kiskorúak útleveleit is),

               —

               számítógépes nemzeti személyazonosító igazolványok,

               —

               az állampolgárságot igazoló valódi bizonyítványok.

         II. MELLÉKLET
   A bemutatásuk esetén az állampolgárság megállapítására irányuló eljárás megindítását eredményező dokumentumok listája (a 2. cikk (1) bekezdése a 6. cikk (3) bekezdésével összefüggésben)

               —

               digitális ujjlenyomatok vagy más biometrikus adatok,

               —

               a megkeresett fél kormánya által kiállított ideiglenes és átmeneti nemzeti személyazonosító igazolványok, katonai személyazonosító igazolványok és születési anyakönyvi kivonatok,

               —

               a megállapodás I. mellékletében felsorolt bármely dokumentum fénymásolata (1),

               —

               járművezetői engedélyek vagy azok fénymásolata (1),

               —

               az állampolgárságot megemlítő vagy jelző egyéb hivatalos okmányok (például születési anyakönyvi kivonatok) fénymásolata (1),

               —

               szolgálati igazolványok, tengerész-nyilvántartási igazolványok, hajóparancsnoki szolgálati igazolványok vagy ezek fénymásolatai (1),

               —

               az érintett személy nyilatkozata.

      (1)  E melléklet alkalmazásában „fénymásolat” alatt Pakisztán vagy a tagállamok hatóságai által hivatalosan hitelesített fénymásolat értendő.
   III. MELLÉKLET
   A harmadik országbeli állampolgárok és hontalan személyek visszafogadásával kapcsolatos feltételek szempontjából bizonyító erejűnek minősülő dokumentumok közös listája (a 3. cikk (1) bekezdése a 7. cikk (1) bekezdésével összefüggésben)

               —

               az érintett személy úti okmányában található, a belépést igazoló pecsét és/vagy bejegyzés,

               —

               a megkeresett állam által kiállított érvényes vízum és/vagy tartózkodási engedély.

         IV. MELLÉKLET
   A harmadik országbeli állampolgárok és hontalan személyek visszafogadását célzó vizsgálat megindítása szempontjából bizonyító erejűnek minősülő dokumentumok közös listája (a 3. cikk a 7. cikk (2) bekezdésével összefüggésben)

               —

               különösen a határőrizeti szervek, illetve más hivatalos vagy jóhiszemű tanúk (például a légitársaságok személyzete) által tett olyan hivatalos nyilatkozatok, amelyek igazolhatják az érintett személy határátlépését,

               —

               a megkereső állam illetékes hatóságainak leírása az érintett személy feltartóztatásának helyéről és körülményeiről, miután az a megkereső állam területére belépett,

               —

               a személy személyazonosságával és/vagy tartózkodásával kapcsolatban valamely nemzetközi szervezet (pl. ENSZ Menekültügyi Főbiztossága) által szolgáltatott információ,

               —

               családtagok beszámolói és az információk családtagok általi megerősítése,

               —

               az érintett személy nyilatkozata,

               —

               névre szóló menetjegyek és bármilyen igazolás vagy számla (például szállodai számlák, orvosi/fogorvosi kezelésre megbeszélt időpontok, közintézmények/magánintézmények belépőkártyái stb.), amely egyértelműen bizonyítja, hogy az érintett személy a megkeresett állam területén tartózkodott,

               —

               légi- vagy hajóutazások névre szóló menetjegyei és/vagy utaslistái, amelyek feltüntetik a megkeresett állam területén bejárt útvonalat,

               —

               arra vonatkozó információ, hogy az érintett személy egy szállító vagy utazási iroda szolgáltatásait igénybe vette.

         V. MELLÉKLET

   VI. MELLÉKLET

   EGYÜTTES NYILATKOZAT AZ 1. CIKK f) PONTJÁRA VONATKOZÓAN
   Az 1. cikk f) pontjának alkalmazásában a felek egyetértenek abban, hogy a tartózkodási engedély fogalma alá nem tartoznak azok az ideiglenes engedélyek, amelyek lehetővé teszik, hogy az érintett személy az adott állam területén tartózkodjon a menedékjog vagy tartózkodási engedély iránti kérelem elbírálása alatt.
   EGYÜTTES NYILATKOZAT A 2. CIKK (1) BEKEZDÉSÉRE VONATKOZÓAN
   A felek tudomásul veszik, hogy a jelenleg hatályban lévő, 1951. évi pakisztáni állampolgársági törvény, valamint az e törvény értelmében megállapított jogszabályok szerint pakisztáni állampolgár nem mondhat le állampolgárságáról olyan érvényes okirat megszerzése vagy kézhezvétele nélkül, amely bizonyítja, hogy az állampolgár valamely más államban állampolgárságot kapott.
   A felek megállapodnak arról, hogy szükség esetén egymással konzultálnak.
   EGYÜTTES NYILATKOZAT A 3. CIKKRE VONATKOZÓAN
   A 3. cikkre tekintettel a felek alapelvként törekszenek azon harmadik országbeli állampolgároknak vagy hontalan személyeknek azok származási országába történő visszaszállítására, akik nem, illetve már nem felelnek meg a bármely fél területére történő beutazás, illetve az ottani jelenlét vagy tartózkodás hatályos feltételeinek.
   EGYÜTTES NYILATKOZAT A 3. CIKK (1) BEKEZDÉSÉNEK b) PONTJÁRA VONATKOZÓAN
   A felek megállapodnak abban, hogy a valamely harmadik országban pusztán repülőgép-forgalmi tranzitterületen való tartózkodás e rendelkezések alkalmazásában nem minősül „közbenső országba történő beutazásnak”.
   EGYÜTTES NYILATKOZAT A 8. CIKK (2) BEKEZDÉSÉRE VONATKOZÓAN
   A felek megállapodnak abban, hogy az olyan tagállamok által benyújtott visszafogadási kérelmek esetében, amelyek nemzeti jogszabályai értelmében az őrizet időtartama nem haladhatja meg a harminc napot, a 8. cikk (2) bekezdésében említett harminc naptári napos határidő a visszafogadási kérelem kedvező elbírálása esetén magában foglalja a megállapodás 2. cikkének (2) bekezdése és 3. cikkének (4) bekezdése értelmében a személy visszafogadásához szükséges úti okmány kiállítását is.
   AZ EURÓPAI KÖZÖSSÉG ÉS PAKISZTÁN EGYÜTTES NYILATKOZATA A LEGÁLIS MIGRÁCIÓRÓL
   Tekintettel Pakisztánnak az Európai Unió tagállamaiban meglévő legális migrációs lehetőségek kihasználásához fűződő érdekeire, a felek megállapodnak abban, hogy e megállapodás alkalmazása hozzájárul ahhoz, hogy az egyes tagállamokat arra ösztönözze, hogy a pakisztáni állampolgárok számára lehetőséget biztosítsanak a legális migrációra. Ezért az Európai Bizottság felszólítja a tagállamokat, hogy saját nemzeti jogszabályaikkal összhangban kezdjenek tárgyalásokat Pakisztánnal a pakisztáni állampolgárok előtt nyitva álló legális migrációs lehetőségekről.
   EGYÜTTES NYILATKOZAT A TECHNIKAI SEGÍTSÉGNYÚJTÁSRÓL
   Az Európai Unió és Pakisztán közötti migrációs áramlás kezelése tekintetében a felek elkötelezettek e megállapodás megosztott felelősségen és kiegyensúlyozott partnerségen alapuló, szolidáris szellemű végrehajtása iránt.
   Ezért az Európai Unió közösségi segítségnyújtási programokon – nevezetesen az Aeneas programon – keresztül támogatja Pakisztánt e megállapodás minden elemének végrehajtásában, ideértve a visszafogadott személyek újbóli letelepedését és jólétét célzó támogatást is.
   Elvben e támogatás kiterjedhet a migráció és a fejlesztés közötti kapcsolatok előmozdítására, a legális gazdasági migráció megszervezésére és elősegítésére, az illegális migráció kezelésére, valamint a migráns személyek kizsákmányolással és kirekesztéssel szembeni védelmére is.
   EGYÜTTES NYILATKOZAT DÁNIÁRA VONATKOZÓAN
   A felek tudomásul veszik, hogy e megállapodás nem vonatkozik a Dán Királyság területére, sem pedig a Dán Királyság állampolgáraira. Ilyen körülmények között helyénvaló, hogy Pakisztán és a Dán Királyság visszafogadási megállapodást kössenek ugyanolyan feltételekkel, mint a jelen megállapodás feltételei.
   EGYÜTTES NYILATKOZAT IZLANDRA ÉS NORVÉGIÁRA VONATKOZÓAN
   A felek tudomásul veszik az Európai Közösség, valamint Izland és Norvégia között fennálló szoros kapcsolatot, különös tekintettel az említett országoknak a schengeni vívmányok végrehajtásához, alkalmazásához és továbbfejlesztéséhez történő társulásáról szóló, 1999. május 18-i megállapodására. Ilyen körülmények között helyénvaló, hogy Pakisztán, valamint Izland és Norvégia visszafogadási megállapodást kössenek ugyanolyan feltételekkel, mint a jelen megállapodás feltételei.
   EGYÜTTES NYILATKOZAT A MIGRÁCIÓ KEZELÉSÉRŐL SZÓLÓ ÁTFOGÓ PÁRBESZÉDRŐL
   A felek elkötelezettek a migráció kezeléséről szóló átfogó párbeszéd folytatása iránt az EK és Pakisztán közötti harmadik generációs együttműködési megállapodás értelmében létrehozandó vegyes bizottság keretében. Ez a párbeszéd a vízumpolitikára is kiterjed az emberek közötti személyes kapcsolatok megkönnyítése érdekében.


title: 2013/332/EU: A Tanács határozata ( 2013. június 10. ) az 1991-es Alpesi Egyezmény közlekedés területén történő végrehajtásáról szóló jegyzőkönyvnek (Közlekedési jegyzőkönyv) az Európai Unió nevében történő megkötéséről

text:
               28.6.2013

               HU

               Az Európai Unió Hivatalos Lapja

               L 177/13

         A TANÁCS HATÁROZATA
   (2013. június 10.)
   az 1991-es Alpesi Egyezmény közlekedés területén történő végrehajtásáról szóló jegyzőkönyvnek (Közlekedési jegyzőkönyv) az Európai Unió nevében történő megkötéséről
   (2013/332/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, összefüggésben a 218. cikk (6) bekezdésének a) és v) pontjával valamint a 218. cikk (8) bekezdésének első albekezdésével,
   tekintettel az Európai Bizottság javaslatára,
   tekintettel az Európai Parlament egyetértésére, (1)

   mivel:

               (1)

               Az Alpok védelméről szóló egyezményt (az Alpesi Egyezmény) az Európai Közösség nevében a Tanács az 96/191/EK határozattal kötötték meg. (2)

               (2)

               Az 1991-es Alpesi Egyezmény közlekedés területén történő végrehajtásáról szóló jegyzőkönyvnek (Közlekedési jegyzőkönyv) a Közösség nevében történő aláírásáról szóló, 2007/799/EK határozat (3) elfogadásával a Tanács döntött a jegyzőkönyv aláírásáról.

               (3)

               A Közlekedési jegyzőkönyv fontos lépést jelent az Alpesi Egyezmény végrehajtásában, és az Unió elkötelezett az egyezmény célkitűzéseinek megvalósítása mellett.

               (4)

               Az Alpok határokon átnyúló gazdasági, társadalmi és ökológiai problémái továbbra is nagy kihívást jelentenek, és megoldásra várnak ezen a rendkívül érzékeny területen.

               (5)

               Az Alpesi Egyezmény 2. cikke értelémben a közlekedésről szóló jegyzőkönyv valamennyi közlekedési mód tekintetében keretként szolgál az alpesi régióban a fenntartható mobilitás és a környezetvédelem biztosítása számára az elővigyázatosság, a megelőzés és a szennyező fizet elve alapján.

               (6)

               A közlekedési jegyzőkönyv előírásai összhangban állnak a Közösség közös közlekedéspolitikájával, és támogatják a Bizottság által a „Környezetbarátabb közlekedés” érdekében alkalmazott megközelítést.

               (7)

               A közlekedésről szóló jegyzőkönyv jóváhagyása megerősítené a határokon átnyúló együttműködést azokkal az országokkal, amelyek nem tagállamai az Uniónak, nevezetesen Liechtensteinnel, Monacóval, és Svájccal, hozzájárulva ezzel annak biztosításához is, hogy az Unió céljainak elérését a regionális partnerek támogassák, és így az ilyen jellegű kezdeményezések az egész alpesi régióra kiterjedjenek.

               (8)

               A jegyzőkönyvet ezért jóvá kell hagyni.

         ELFOGADTA EZT A HATÁROZATOT
   1. cikk
   A Tanács az Európai Unió nevében jóváhagyja az 1991-es Alpesi Egyezmény közlekedés területén történő végrehajtásáról szólójegyzőkönyvet (Közlekedési jegyzőkönyv) (4).
   2. cikk
   A Tanács elnöke felhatalmazást kap, hogy kijelölje az egyezmény 24. cikkével összhangban az elfogadó okiratnak az Unió nevében az Osztrák Köztársaságnál való letétbe helyezésére jogosult személy(eke)t és az alábbi nyilatkozatot teszi:

      „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait, és terhelik annak kötelezettségei. Ezért a jegyzőkönyv szövegében az „Európai Közösség”-re vagy „Közösség”-re való hivatkozásokat adott esetben „Európai Unió”-ként vagy „Unió”-ként kell értelmezni.”.

   3. cikk
   Ez a határozat az Európai Unió Hivatalos Lapjában való közzétételét követő naptól számított huszadik napon lép hatályba.

      Kelt Luxembourgban, 2013. június 10-én.

            a Tanács részéről

            az elnök

         L. VARADKAR

      (1)  HL C 184 E, 2010.7.8., 183.o. és HL C 81 E, 2011.3.15., 1.o.

      (2)  HL L 61., 1996.3.12., 31. o.

      (3)  HL L 323., 2007.12.8., 13. o.

      (4)  A jegyzőkönyv az aláírásról szóló határozattal együtt a HL L 323., 2007.12.8., 15. oldalán került közzétételre.


title: 2007/41/EK: A Tanács határozata ( 2007. január 22. ) a Régiók Bizottsága három svéd tagjának és két svéd póttagjának kinevezéséről

text:
               25.1.2007

               HU

               Az Európai Unió Hivatalos Lapja

               L 18/10

      A TANÁCS HATÁROZATA

   (2007. január 22.)
   a Régiók Bizottsága három svéd tagjának és két svéd póttagjának kinevezéséről
   (2007/41/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a svéd kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Anders GUSTÂV halálát, valamint Catarina TARRAS-WAHLBERG és Aldo ISKRA megbízásának lejártát követően a Régiók Bizottsága három tagjának helye betöltetlen maradt. Catarina SEGERSTEN-LARSSON és Christina TALLBERG megbízásának lejártát követően a Régiók Bizottsága két póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:

                           —

                           Chris HEISTER, ledamot i landstingsfullmäktige i Stockholms läns landsting, Anders GUSTÂV helyére,

                           —

                           Lisbeth RYDEFJÄRD, ledamot i landstingsstyrelsen, Jönköpings läns landsting, Aldo ISKRA helyére,

                           —

                           Catarina TARRAS-WAHLBERG, ledamot i kommunfullmäktige, Stockholms kommun (megbízás változása);

               b)

               póttagként:

                           —

                           Catarina SEGERSTEN-LARSSON, ledamot i landstingsfullmäktige, Värmlands läns landsting (megbízás változása),

                           —

                           Christina TALLBERG, ledamot i kommunfullmäktige, Tyresö kommun (megbízás változása).

         2. cikk
   Ez a határozat az elfogadásának napján lép hatályba.

      Kelt Brüsszelben, 2007. január 22-én.

            a Tanács részéről

            az elnök

         F.-W. STEINMEIER

      (1)  HL L 56., 2006.2.25., 75. o.


title: Az EFTA-államok Állandó Bizottságának 1/2010/SC. számú határozata ( 2010 január 28. ) a 2009–2014 közötti időszakra vonatkozó EGT pénzügyi mechanizmus ideiglenes bizottság létrehozásáról

text:
               4.3.2010

               HU

               Az Európai Unió Hivatalos Lapja

               L 53/19

         AZ EFTA-ÁLLAMOK ÁLLANDÓ BIZOTTSÁGÁNAK 1/2010/SC. SZÁMÚ HATÁROZATA
   (2010 január 28.)
   a 2009–2014 közötti időszakra vonatkozó EGT pénzügyi mechanizmus ideiglenes bizottság létrehozásáról
   AZ EFTA-ÁLLAMOK ÁLLANDÓ BIZOTTSÁGA,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: az EGT-megállapodás),
   tekintettel a 2009–2014 közötti időszakra vonatkozó új EGT pénzügyi mechanizmus létrehozásáról szóló, megkötendő megállapodásra,
   figyelembe véve a Norvég Királyság és az Európai Közösség közötti, a 2009–2014 közötti időszakra létrehozandó norvég pénzügyi mechanizmusról szóló megállapodást,
   A KÖVETKEZŐKÉPPEN HATÁROZOTT:
   1. cikk
   (1)   Létrejön a 2009–2014 közötti időszakra vonatkozó EGT pénzügyi mechanizmus ideiglenes bizottság (a továbbiakban: az ideiglenes bizottság), amelynek a lehető leghamarabb működőképesnek kell lennie.
   (2)   Az ideiglenes bizottság segíti az EFTA-államokat a 2009–2014 közötti időszakra vonatkozó EGT pénzügyi mechanizmus végrehajtásának előkészítésében.
   (3)   Az ideiglenes bizottság az Állandó Bizottságnak tesz jelentést.
   (4)   Az ideiglenes bizottságot az EGT-hez tartozó EFTA-államok Európai Unió mellett működő képviseletei segíthetik.
   (5)   Az ideiglenes bizottságot a 2009–2014 közötti időszakra vonatkozó EGT pénzügyi mechanizmust létrehozó jogi aktus hatálybalépésének vagy átmeneti alkalmazásának napján a 2009–2014 közötti időszakra vonatkozó EGT pénzügyi mechanizmus bizottság váltja fel.
   (6)   Az EGT pénzügyi mechanizmus és a norvég pénzügyi mechanizmus közötti lehetséges koordinációt az ideiglenes bizottság vitatja meg és értékeli.
   (7)   Az ideiglenes bizottság megállapodik az elnökről, akit az Állandó Bizottságnak meg kell erősítenie.
   2. cikk
   Ez a határozat azonnali hatállyal érvényes.
   3. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.

      Kelt Brüsszelben, 2010. január 28-án.

            az Állandó Bizottság részéről

            az elnök

         Őfensége Nikolaus von LIECHTENSTEIN herceg

            a főtitkár

         Kåre BRYN


title: A Tanács (EU) 2017/546 határozata (2017. március 21.) a Régiók Bizottságának a Németországi Szövetségi Köztársaság által javasolt egy tagja és egy póttagja kinevezéséről

text:
               23.3.2017

               HU

               Az Európai Unió Hivatalos Lapja

               L 78/63

         A TANÁCS (EU) 2017/546 HATÁROZATA
   (2017. március 21.)
   a Régiók Bizottságának a Németországi Szövetségi Köztársaság által javasolt egy tagja és egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Helmuth MARKOV hivatali idejének lejártát követően a Régiók Bizottsága egy tagjának helye megüresedett

               (3)

               Anne QUART hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig a következő személyeket nevezi ki:

               (a)

               tagként:

                           —

                           Anne QUART, Staatssekretärin für Europa und Verbraucherschutz, Ministerium der Justiz und für Europa und Verbraucherschutz des Landes Brandenburg,

                     és

               (b)

               póttagként:

                           —

                           Stefan LUDWIG, Mitglied der Landesregierung Brandenburg, Minister der Justiz und für Europa und Verbraucherschutz des Landes Brandenburg.

         2. cikk
   Ez a határozat az elfogadásának napján lép hatályba.

      Kelt Brüsszelben, 2017. március 21-én.

            a Tanács részéről

            az elnök

         E. SCICLUNA

      (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: 2006/814/EK: Az Európai Parlament határozata ( 2006. április 27. ) az Európai Unió 2004-es pénzügyi évre szóló általános költségvetésének végrehajtására vonatkozó mentesítésről, VI. szakasz – Európai Gazdasági és Szociális Bizottság

text:
               6.12.2006

               HU

               Az Európai Unió Hivatalos Lapja

               L 340/40

         AZ EURÓPAI PARLAMENT HATÁROZATA
   (2006. április 27.)
   az Európai Unió 2004-es pénzügyi évre szóló általános költségvetésének végrehajtására vonatkozó mentesítésről, VI. szakasz – Európai Gazdasági és Szociális Bizottság
   (2006/814/EK)
   AZ EURÓPAI PARLAMENT,

               —

               tekintettel az Európai Unió 2004-es pénzügyi évre vonatkozó általános költségvetésére (1),

               —

               tekintettel az Európai Közösségek 2004. költségvetési évre vonatkozó végleges éves beszámolóira – III. kötet (N6-0027/2005 – C6-0362/2005),

               —

               tekintettel a Számvevőszék 2004-es pénzügyi évről szóló éves jelentésére és az ellenőrzés alá vont intézmények arra adott válaszaira (2),

               —

               tekintettel a Számvevőszék által az EK-Szerződés 248. cikke értelmében kiadott, az elszámolások megbízhatóságát és az azok alapjául szolgáló ügyletek jogszerűségét és szabályszerűségét igazoló nyilatkozatra (3),

               —

               tekintettel a Tanács 2006. március 14-i ajánlására (5971/2006 – C6-0092/2006),

               —

               tekintettel az EK-Szerződés 272. cikkének (10) bekezdésére, valamint 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4), és különösen annak 50., 86.,145., 146. és 147. cikkére,

               —

               tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0114/2006),

               1.

               mentesítést ad az Európai Gazdasági és Szociális Bizottság főtitkára számára a 2004-es pénzügyi évre szóló költségvetés végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Gazdasági és Szociális Bizottságnak, a Régiók Bizottságának, az Európai Ombudsmannak és az Európai Adatvédelmi Biztosnak, és a szövegeket tegye közzé az Európai Unió Hivatalos Lapjában (L sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL L 53., 2004.2.23.

      (2)  HL C 301., 2005.11.30., 1. o.

      (3)  HL C 301., 2005.11.30., 9. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.

    ---documentbreak---

               6.12.2006

               HU

               Az Európai Unió Hivatalos Lapja

               L 340/41

         AZ EURÓPAI PARLAMENT ÁLLÁSFOGLALÁSA
   az Európai Unió 2004-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VI. szakasz – Európai Gazdasági és Szociális Bizottság
   AZ EURÓPAI PARLAMENT,

               —

               tekintettel az Európai Unió 2004-es pénzügyi évre vonatkozó általános költségvetésére (1),

               —

               tekintettel az Európai Közösségek 2004-es pénzügyi évre vonatkozó végleges éves beszámolóira – III. kötet (N6-0027/2005 – C6-0362/2005),

               —

               tekintettel a Számvevőszék 2004-es pénzügyi évről szóló éves jelentésére és az ellenőrzés alá vont intézmények arra adott válaszaira (2),

               —

               tekintettel a Számvevőszék által az EK-Szerződés 248. cikke értelmében kiadott, az elszámolások megbízhatóságát és az azok alapjául szolgáló ügyletek jogszerűségét és szabályszerűségét igazoló nyilatkozatra (3),

               —

               tekintettel a Tanács 2006. március 14-i ajánlására (5971/2006 – C6-0092/2006),

               —

               tekintettel az EK-Szerződés 272. cikkének (10) bekezdésére, valamint 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4), és különösen annak 50., 86., 145., 146. és 147. cikkére,

               —

               tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A6-0114/2006),

               1.

               megjegyzi, hogy 2004-ben az Európai Gazdasági és Szociális Bizottság (EGSZB) 103 000 000 EUR-s költségvetés fölött rendelkezett, amelyet 88,56 %-os arányban használt fel (a 2003-as 98,12 %-os arányhoz képest);

               2.

               megállapítja, hogy a Számvevőszék éves jelentésének 9.23. pontjából kiderül, bár a belső ellenőrzési normákat 2004 júniusában jóváhagyták, az azok teljes körű betartásának megvalósításához szükséges valamennyi intézkedést még nem hozták meg;

               3.

               megjegyzi a Számvevőszéknek a személyzeti fizetések súlyozási együtthatóval számított részének átutalására vonatkozó, az éves jelentés 9.7. pontjában tett megfigyelései tekintetében azon esetek jelentős számát, amelyeket nem támasztottak alá a tisztviselő átutalási kérelemre vonatkozó jogát igazoló megfelelő bizonyítékok; megjegyzi, hogy az EGSZB által nyújtott információk szerint 2005-ben kiigazító intézkedéseket tettek;

               4.

               emlékeztet az EGSZB által 2004-ben adott igazolásra, amely szerint nem voltak további szabálytalanságok tagjai utazási költségeinek kifizetése tekintetében (6); rámutat, hogy ennek ellenére a 2003-as pénzügyi évről szóló éves jelentésében a Számvevőszék három olyan ügyet említ, amelyekben az EGSZB-tagoknak kifizetett utazási támogatás kétszerese volt a Bizottság saját eljárási szabályzatában meghatározott összegnek; megjegyzi, hogy a belga ügyészség hivatalos vizsgálatot indított az OLAF által feltárt nyomós prima facie bizonyítékok alapján, amelyek szerint az EGSZB egy tagja kiadások címén hat éven keresztül jogtalanul igényelt 45 000 EUR-t; tudatában van annak, hogy az EGSZB az érintett tag mentelmi jogának felfüggesztése mellett szavazott, és hogy az illetékes belga bíróság ítélete 2006 vége előtt várható;

               5.

               tudomásul veszi, hogy 2004-ben az EGSZB megváltoztatta belső szabályzatát, és a költségvetési ügyekért, valamint a Parlamenttel való kapcsolattartásért felelős alelnököt nevezett ki;

               6.

               üdvözli, hogy az EGSZB továbbította az éves tevékenységi jelentést, amelynek részét képezi a belső ellenőr által készített jelentés és az engedélyezésre jogosult meghatalmazott tisztviselő által kiadott megbízhatósági nyilatkozat;

               7.

               tudomásul veszi az EGSZB főtitkárának fenntartásait a fizetéseknek a 2004-es pénzügyi évben az új bérszámfejtési alkalmazás (NAP) révén történő kiszámításának biztosítása tekintetében, amelyek a Számvevőszék jelentésének 9.5. pontjában is szerepelnek;

               8.

               felhívja a figyelmet az éves tevékenységi jelentésből következő alábbi megfigyelésekre:

                           —

                           a tagok számának 222-ről 317-re történő (42,79 %-os) növekedése a 2004. május 1-jei bővítést követően;

                           —

                           az előlegszámlákkal foglalkozó iroda 2004. január 1-jei hatállyal történő bezárása, amelynek tevékenységét a kifizetési utalványok Si2 számítógépes programban történő közvetlen feldolgozása vette át;

                           —

                           a fordítási kérelmek 33,5 %-os növekedése 2003-hoz képest;

                           —

                           az ülések számának 35 %-os növekedése;

                           —

                           problémák a NAP-pal, valamint nehézségek a 2004-ben szükséges teljes személyi állomány felvételében;

               9.

               megjegyzi, hogy a nemrég elkészült Belliard épületbe történő átköltözés mellett az EGSZB-nek (a Régiók Bizottságával együtt) egy négy újabb épületből (Belliard 68, Belliard 96, Trèves és Remorqueur) álló ingatlanprogramja van, és a jövőbeli bővítések nyomán újabb irodahelyiségekre lesz szüksége;

               10.

               várja a Számvevőszéknek a Régiók Bizottsága és az EGSZB által közösen használt valamennyi épület megvásárlási és felújítási eljárásaival kapcsolatos ellenőrzését, beleértve a Belliard I. és II. épületeket; úgy véli, hogy ellenőrzést kellene végezni a Montoyer épület felújításával kapcsolatban is; rámutat, hogy az épületek bérlése jelentősen csökkentené a kockázatokat a kisebb intézmények számára, valamint hogy ezt a megoldást komoly alternatívának kellene tekinteni a jövőbeli ingatlanprojekteknél; jóváhagyja, hogy az érzékeny feladatkörökre irányuló politika folyományaként az infrastruktúráért felelős egység vezetőjének beosztása megváltozott, és hogy az üresen maradt vezetői poszt betöltésére jelenleg folyik a felvételi eljárás;

               11.

               üdvözli, hogy az EGSZB éves tevékenységi jelentése tartalmazza az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályokat megállapító 2002. december 23-i 2342/2002/EK, Euratom bizottsági rendelet (7) 52. cikke értelmében végzett utólagos ellenőrzések eredményeit, amely cikk kimondja, hogy
               „Az utólagos ellenőrzések eredményei, egyéb kérdések mellett, a felhatalmazás által engedélyezésre jogosult tisztviselő által az intézményének benyújtott éves tevékenységi jelentésben kerülnek közlésre.”;

               12.

               úgy véli, hogy ebben az összefüggésben az EGSZB példájának követése más intézmények számára is hasznos lehetne.

      (1)  HL L 53., 2004.2.23.

      (2)  HL C 301., 2005.11.30., 1. o.

      (3)  HL C 301., 2005.11.30., 9. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.

      (6)  Lásd az Európai Unió 2002-es pénzügyi évre szóló általános költségvetésének végrehajtására vonatkozó mentesítésről szóló határozatot kísérő megjegyzéseket tartalmazó európai parlamenti állásfoglalás (3) bekezdését, VI. szakasz – Európai Gazdasági és Szociális Bizottság (HL C 104. E, 2004.4.30., 698. o.).

      (7)  HL L 357., 2002.12.31., 1. o. A legutóbb az 1261/2005/EK, Euratom rendelettel (HL L 201., 2005.8.2., 3. o.) módosított rendelet.


title: Az EFTA Felügyeleti Hatóság határozata 365/06/COL ( 2006. november 29. ) az állami támogatások eljárásjogi és anyagi jogi szabályainak hatvanadik módosításáról

text:
               28.6.2007

               HU

               Az Európai Unió Hivatalos Lapja

               L 166/28

      AZ EFTA FELÜGYELETI HATÓSÁG HATÁROZATA

   365/06/COL
   (2006. november 29.)
   az állami támogatások eljárásjogi és anyagi jogi szabályainak hatvanadik módosításáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (1) és különösen annak 61–63. cikkére és 26. jegyzőkönyvére;
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra (2) és különösen annak 24. cikkére, 5. cikke (2) bekezdésének b) pontjára, valamint 3. jegyzőkönyve I. részének 1. cikkére;
   MIVEL a Felügyeleti és Bírósági Megállapodás 24. cikke értelmében az EFTA Felügyeleti Hatóságnak kell érvényre juttatnia az EGT-megállapodás állami támogatásra vonatkozó rendelkezéseit;
   MIVEL a Felügyeleti és Bírósági Megállapodás 5. cikke (2) bekezdésének b) pontja értelmében az EFTA Felügyeleti Hatóság köteles közleményeket és iránymutatásokat kiadni az EGT-megállapodás által szabályozott ügyekben, amennyiben a fenti megállapodás vagy a Felügyeleti és Bírósági Megállapodás kifejezetten így rendelkezik, illetve amennyiben az EFTA Felügyeleti Hatóság ezt szükségesnek ítéli;
   EMLÉKEZTETVE az EFTA Felügyeleti Hatóság által 1994. január 19-én elfogadott (3), állami támogatással kapcsolatos eljárásjogi és anyagi jogi szabályokra (4);
   MIVEL 2006. október 24-én az Európai Közösségek Bizottsága úgy határozott, hogy 2008. december 31-ig meghosszabbítja a hajógyártáshoz nyújtott állami támogatás keretszabályát (5);
   MIVEL ez a közlemény az Európai Gazdasági Térséget is érinti;
   MIVEL az EGT állami támogatásra vonatkozó szabályainak egységes alkalmazását az egész Európai Gazdasági Térségben biztosítani kell;
   MIVEL az EGT-megállapodás XV. mellékletének végén található „Általános rendelkezések” cím II. pontja értelmében az EFTA Felügyeleti Hatóság köteles az Európai Bizottsággal folytatott konzultációt követően az Európai Bizottság által elfogadott jogi aktusoknak megfelelő jogi aktusokat elfogadni;
   Az Európai Bizottsággal való konzultációt követően;
   FELIDÉZVE, hogy az EFTA Felügyeleti Hatóság e témában 2006. október 27-i keltezésű levél útján konzultált az EFTA-államokkal,
   ELFOGADTA EZT A HATÁROZATOT:

               1.

               Az állami támogatásról szóló iránymutatások hajógyártáshoz nyújtott állami támogatásról szóló 24.B fejezetének érvényességét 2008. december 31-ig meghosszabbítják. Az állami támogatásról szóló iránymutatások 24.B fejezetének 24.B.7. szakaszában a 31. bekezdés helyébe a következő 31. bekezdés lép:
               „Ezt a keretszabályt 2004. január 1-jétől legkésőbb 2008. december 31-ig kell alkalmazni. Ezen időszak alatt a Hatóság felülvizsgálhatja a keretszabályt.”

               2.

               Az állami támogatásokról szóló iránymutatások 24.B fejezete 1. lábjegyzetének szövege a következő:
               „Ez a fejezet megfelel a hajógyártáshoz nyújtott állami támogatás közösségi keretszabályának (HL C 317., 2003.12.30., 11. o.), amelyet a Bizottság 2006. október 24-én módosított (HL C 260., 2006.10.28., 7. o.).”

               3.

               Mivel a hajógyártásra vonatkozó határozott idejű védintézkedések bevezetéséről szóló, 2002. június 27-i 1177/2002/EK tanácsi rendelet (6)2005. március 31-én hatályát vesztette, az állami támogatásokról szóló iránymutatások 24.B fejezetének e rendeletre vonatkozó hivatkozásai már nem alkalmazhatóak. Ennek megfelelően a Hatóság 2007. január 1-jei hatállyal nem alkalmazza a 24.B fejezet 9. pontját és 12. pontjának e) alpontját.

               4.

               Az EFTA-államokat levélben kell értesíteni, mellékelve e határozat egy másolatát.

               5.

               Az Európai Bizottságot – az EGT-megállapodás 27. jegyzőkönyve d) pontjának megfelelően – e határozat egy másolatának megküldésével kell tájékoztatni.

               6.

               A határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.

      Kelt Brüsszelben, 2006. november 29-én.

            az EFTA Felügyeleti Hatóság részéről

         Bjørn T. GRYDELAND

            elnök

         Kristján A. STEFÁNSSON

            testületi tag

      (1)  A továbbiakban: EGT-megállapodás.

      (2)  A továbbiakban: Felügyeleti és Bírósági Megállapodás.

      (3)  Eredetileg megjelent: HL L 231., 1994.9.3., valamint annak 32. EGT-kiegészítésében ugyanazon napon, utoljára a 2006. október 5-i határozattal módosították.

      (4)  A továbbiakban: állami támogatásról szóló iránymutatások.

      (5)  A Bizottság közleménye a hajógyártáshoz nyújtott állami támogatás keretszabályának meghosszabbításáról (HL C 260., 2006.10.28., 7. o.).

      (6)  HL L 172., 2002.7.2., 1. o. Az 502/2004/EK rendelettel (HL L 81., 2004.3.19., 6. o.) módosított és a 170/2002 és a 80/2004 EGT-vegyesbizottsági határozattal az EGT-megállapodásba belefoglalt rendelet.


title: 2012/610/EU: Az Európai Parlament határozata ( 2012. május 10. ) az Üzemanyagcella- és Hidrogéntechnológiai Közös Vállalkozás 2010-es pénzügyi évre szóló költségvetésének végrehajtására vonatkozó mentesítéséről

text:
               17.10.2012

               HU

               Az Európai Unió Hivatalos Lapja

               L 286/328

         AZ EURÓPAI PARLAMENT HATÁROZATA
   (2012. május 10.)
   az Üzemanyagcella- és Hidrogéntechnológiai Közös Vállalkozás 2010-es pénzügyi évre szóló költségvetésének végrehajtására vonatkozó mentesítéséről
   (2012/610/EU)
   AZ EURÓPAI PARLAMENT,

               —

               tekintettel az Üzemanyagcella- és Hidrogéntechnológiai Közös Vállalkozás 2010-es pénzügyi évre vonatkozó végleges éves beszámolójára,

               —

               tekintettel az Üzemanyagcella- és Hidrogéntechnológiai Közös Vállalkozás 2010-es pénzügyi évre vonatkozó éves beszámolójáról szóló számvevőszéki jelentésre, a közös vállalkozás válaszaival együtt (1),

               —

               tekintettel a Tanács 2012. február 21-i ajánlására (06086/2012 – C7-0050/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Üzemanyagcella- és Hidrogéntechnológiai Közös Vállalkozás létrehozásáról szóló, 2008. május 30-i 521/2008/EK tanácsi rendeletre (3),

               —

               tekintettel az Üzemanyagcella- és Hidrogéntechnológiai Közös Vállalkozás létrehozásáról szóló 521/2008/EK rendelet módosításáról szóló, 2011. november 14-i 1183/2011/EU tanácsi rendeletre (4),

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0110/2012),

               1.

               megadja a mentesítést az Üzemanyagcella- és Hidrogéntechnológiai Közös Vállalkozás ügyvezető igazgatója számára a közös vállalkozás 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és a határozat szerves részét képező állásfoglalást az Üzemanyagcella- és Hidrogéntechnológiai Közös Vállalkozás ügyvezető igazgatójának, a Tanácsnak, a Bizottságnak, valamint a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 368., 2011.12.16., 40. o.

      (2)  HL L 248., 2002.9.16., 1. o.

      (3)  HL L 153., 2008.6.12., 1. o.

      (4)  HL L 302., 2011.11.19., 3. o.

      (5)  HL L 357., 2002.12.31., 72. o.
    ---documentbreak---

               17.10.2012

               HU

               Az Európai Unió Hivatalos Lapja

               L 286/329

         AZ EURÓPAI PARLAMENT ÁLLÁSFOGLALÁSA
   (2012. május 10.)
   az Üzemanyagcella- és Hidrogéntechnológiai Közös Vállalkozás 2010-es pénzügyi évre szóló költségvetésének végrehajtására vonatkozó mentesítéséről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Üzemanyagcella- és Hidrogéntechnológiai Közös Vállalkozás 2010-es pénzügyi évre vonatkozó végleges éves beszámolójára,

               —

               tekintettel az Üzemanyagcella- és Hidrogéntechnológiai Közös Vállalkozás 2010-es pénzügyi évre vonatkozó éves beszámolójáról szóló számvevőszéki jelentésre, a közös vállalkozás válaszaival együtt (1),

               —

               tekintettel a Tanács 2012. február 21-i ajánlására (06086/2012 – C7-0050/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Üzemanyagcella- és Hidrogéntechnológiai Közös Vállalkozás létrehozásáról szóló, 2008. május 30-i 521/2008/EK tanácsi rendeletre (3),

               —

               tekintettel az Üzemanyagcella- és Hidrogéntechnológiai Közös Vállalkozás létrehozásáról szóló 521/2008/EK rendelet módosításáról szóló, 2011. november 14-i 1183/2011/EU tanácsi rendeletre (4),

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0110/2012),

               A.

               mivel a piacképes felhasználások fejlesztése és ezáltal az üzemanyagcella- és hidrogéntechnológia mielőbbi bevezetésére tett további ipari erőfeszítések elősegítése érdekében 2008 májusában, a 2017. december 31-ig terjedő időszakra létrejött az Üzemanyagcella- és Hidrogéntechnológiai Közös Vállalkozás (a továbbiakban: közös vállalkozás);

               B.

               mivel a közös vállalkozás csak 2010 novemberétől rendelkezik pénzügyi önállósággal;

               C.

               mivel a Számvevőszék kijelentette, hogy kellő mértékben megbizonyosodott a közös vállalkozás 2010-es pénzügyi évre vonatkozó éves beszámolójának megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek;

               D.

               mivel a közös vállalkozás alapító tagjai a Bizottság által képviselt Unió, valamint az Üzemanyagcella- és Hidrogéntechnológiával Foglalkozó Közös Technológiai Kezdeményezés Ipari Csoport (a továbbiakban: Ipari Csoport);

               E.

               mivel a közös vállalkozáshoz az Unió a teljes időszak alatt – a hetedik kutatási keretprogram költségvetéséből – legfeljebb 470 000 000 EUR-val járul hozzá;

               F.

               mivel a közös vállalkozás 2010-es pénzügyi évre vonatkozó költségvetése 97 400 000 EUR volt;

      Költségvetési és pénzgazdálkodás

               1.

               a közös vállalkozás 2010-es pénzügyi évre vonatkozó végleges éves beszámolója alapján megállapítja, hogy a közös vállalkozás költségvetését 2010. január 1-jétől2010. november 14-ig a Kutatási és Innovációs Főigazgatóság kezelte; megállapítja, hogy a közös vállalkozás 2010. november 15-én vált önállóvá;

               2.

               a végleges éves beszámoló alapján tudomásul veszi, hogy a közös vállalkozás a 2010-es évben két költségvetés-módosítást hajtott végre; tudomásul veszi, hogy:

                           —

                           az első költségvetés-módosítás célja a kiadási soroknak a közös vállalkozás igényei szerinti átstrukturálása, valamint a bevételek újraelosztása volt, tekintettel a közös vállalkozás 2010-es késői önállóságára,

                           —

                           a második költségvetés-módosítás pedig két bevételi sort egyesített a Bizottság kérése nyomán;

               3.

               a végleges éves beszámolóból megállapítja, hogy az ügyvezető igazgató 2010-ben három költségvetési átcsoportosítást engedélyezett, amelyek a 2010-es kifizetési előirányzatok összesen 0,11 %-át érintették;

               4.

               a végleges éves beszámoló alapján tudomásul veszi, hogy a közös vállalkozás 2010-ben a kötelezettségvállalási előirányzatok tekintetében a költségvetés 99,01 %-át, a kifizetési előirányzatok tekintetében pedig a költségvetés 88,7 %-át hajtotta végre; megállapítja, hogy:

                           —

                           a személyzeti előirányzatok végrehajtási aránya a kötelezettségvállalási és a kifizetési előirányzatokat tekintve is alacsony – 19,14 %, illetve 13,63 % – volt, ami elsősorban a késedelmes munkaerő-felvételre vezethető vissza,

                           —

                           az infrastruktúrával kapcsolatos kifizetési előirányzatok végrehajtási aránya alacsony, 15,39 %-os volt, ami a közös vállalkozás késői önállóságával függ össze;

                     kéri a közös vállalkozást, hogy adjon magyarázatot a mentesítésért felelős hatóság számára a késedelmes munkaerő-felvétellel kapcsolatban; továbbá sürgeti a közös vállalkozást, hogy tájékoztassa a mentesítésért felelős hatóságot a helyzet kezelése érdekében elfogadott és végrehajtott intézkedésekről, és tegye lehetővé, hogy költségvetésének végrehajtási aránya a kötelezettségvállalások és a kifizetések tekintetében is emelkedjen;

               5.

               megállapítja, hogy a kedvezményezetteknek szánt, 2010. évi operatív kifizetéseket 2010 utolsó hat hetében folyósították;

      Belső ellenőrzési rendszerek

               6.

               felhívja a közös vállalkozást és különösen a főkönyvelőjét, hogy a pénzügyi szabályzatnak megfelelően határozza meg és hagyja jóvá az alapul szolgáló üzleti folyamatokat;

               7.

               tudomásul veszi a Számvevőszék azon megállapítását, hogy a közös vállalkozás informatikai irányítása és gyakorlata megfelel a közös vállalkozás méretének és céljainak; hangsúlyozza ugyanakkor, hogy az informatikai stratégiai tervezési ciklus, az adatoknak a titoktartásra és integritásra vonatkozó követelmények szerinti besorolása, valamint az üzletmenet-folytonossági terv és a katasztrófaelhárítási terv esetében még elmaradások vannak az alapelvek és eljárások végleges formába öntése tekintetében; felhívja a közös vállalkozást, hogy orvosolja a helyzetet, és készítsen naprakész jelentést a mentesítésért felelős hatóság számára a kérdéssel kapcsolatban;

               8.

               ismételten hangsúlyozza, hogy a közös vállalkozás 2008 májusában jött létre, de csak 2010 novemberében kezdte meg önálló működését; aggályainak ad hangot amiatt, hogy még nem dolgozták ki a természetbeni hozzájárulások értékelésének módszertanát a pénzügyi szabályzattal összhangban és a hetedik kutatási keretprogram részvételi szabályai alapján; a közös vállalkozás Számvevőszéknek adott válasza alapján nyugtázza, hogy a közös vállalkozás 2011 második negyedében kidolgozott egy módszertant, amelyet 2011 novemberében az irányítótestület elé terjesztett elfogadásra; felhívja a közös vállalkozást, hogy nyújtson naprakész tájékoztatást a mentesítésért felelős hatóság számára a módszertan elfogadása és végrehajtása terén történt legújabb fejleményekről;

      Belső ellenőrzés

               9.

               megjegyzi, hogy még nem került sor a közös vállalkozás pénzügyi szabályainak oly módon történő módosítására, hogy az tartalmazza a Bizottság belső ellenőrének az általános költségvetés egésze tekintetében fennálló hatásköréről szóló rendelkezést;

               10.

               megállapítja ugyanakkor, hogy a Bizottság és a közös vállalkozás lépéseket tett annak érdekében, hogy mind a Bizottság belső ellenőrzési szolgálatának, mind a közös vállalkozás belső ellenőrzési részlegének az operatív feladatai világosan meghatározásra kerüljenek;

      Pályázati felhívások és projektirányítás

               11.

               a közös vállalkozás éves tevékenységi jelentése alapján megállapítja, hogy a közös vállalkozás 2009 folyamán lezárta a 2009. évi pályázati felhívás kiválasztási folyamatát azáltal, hogy támogatási megállapodást írt alá 28 projektre vonatkozóan, és 2010 végén egy kivételével az összes konzorcium esetében sor került az első kifizetésekre;

               12.

               az éves tevékenységi jelentés alapján megállapítja, hogy a 2010. évi pályázati felhívást 2010. június 18-án közzétették, és a közös vállalkozás pénzügyi hozzájárulása 89 100 000 EUR-t tett ki; tudomásul veszi, hogy a határidőig 71 pályázatot nyújtottak be, amelyek közül 43 érte el az elbírálás során figyelembe vett küszöbértékeket, és hogy a szerződésekkel kapcsolatos tárgyalásokra 2011-ben sor került;

               13.

               kéri a közös vállalkozást, hogy terjesszen a mentesítésért felelős hatóság elé:

                           —

                           naprakész jelentést a 2009. évi pályázati felhívások keretében indult projektek jelenlegi helyzetéről a kifizetéseket és az előzetes eredményeket illetően,

                           —

                           naprakész jelentést a 2010. évi pályázati felhívások keretében indult projektek jelenlegi helyzetéről a szerződéskötést és a kifizetéseket illetően;

               14.

               tudomásul veszi, hogy a 2010. évi pályázati felhívás értékelését 32 független szakértő és egy elnök végezte el, és hogy két független megfigyelő megállapítása szerint az értékelési eljárás tisztességes, pártatlan és bizalmas módon zajlott le; felszólítja a közös vállalkozást, hogy tájékoztassa a mentesítésért felelős hatóságot azokról az ellenőrzési mechanizmusokról, amelyeket azért hajt végre, hogy biztosítsa a szakértők és a megfigyelők teljes függetlenségét, és ezáltal csökkentse az összeférhetetlenségek előfordulásának kockázatát az ajánlatok értékelése során;

      A befogadói megállapodás hiánya

               15.

               megismétli, hogy a közös vállalkozásnak – a közös vállalkozást létrehozó 521/2008/EK rendelettel összhangban – sürgősen befogadói megállapodást kell kötnie Belgiummal a Belgium részéről nyújtandó irodahelyiségekről, kiváltságokról és mentességekről, valamint egyéb támogatásokról;

      A közös vállalkozásokra vonatkozó horizontális észrevételek

               16.

               hangsúlyozza, hogy a Bizottság eddig hét közös vállalkozást hozott létre az Európai Unió működéséről szóló szerződés 187. cikke értelmében; megállapítja, hogy hat közös vállalkozás (IMI, Artemis, ENIAC, Clean Sky, FCH és ITER-F4E) a kutatás területén működik a Bizottság Kutatási és Innovációs Főigazgatósága, illetve Információs Társadalmi és Médiaügyi Főigazgatósága alatt, egy pedig a közlekedés területén az új légiforgalmi szolgáltatási rendszer (SESAR) kialakításáért felel, és tevékenységeit a Mobilitáspolitikai és Közlekedési Főigazgatóság felügyeli;

               17.

               megjegyzi, hogy a közös vállalkozások számára a fennállásuk időtartamára szükségesnek ítélt indikatív források összege 21 793 000 000 EUR;

               18.

               megjegyzi, hogy a közös vállalkozások számára a fennállásuk időtartamára szükségesnek ítélt uniós hozzájárulás összege 11 489 000 000 EUR;

               19.

               megjegyzi, hogy a 2010-es pénzügyi évben a közös vállalkozások költségvetéséhez nyújtott uniós hozzájárulás teljes összege 505 000 000 EUR-t tett ki;

               20.

               felhívja az Európai Bizottságot, hogy az uniós pénzek felhasználásával kapcsolatos átláthatóság és egyértelműség biztosítása, valamint az európai adófizetők bizalmának helyreállítása érdekében évente nyújtson összesített tájékoztatást a mentesítésért felelős hatóság számára az Unió általános költségvetéséből nyújtott teljes éves finanszírozásról, közös vállalkozásokra lebontva;

               21.

               üdvözli az Artemis közös vállalkozás arra irányuló kezdeményezését, hogy éves tevékenységi jelentésében információkkal szolgál a folyamatban lévő projektjeinek ellenőrzéséről és felülvizsgálatáról; úgy véli, hogy ezt a gyakorlatot a többi közös vállalkozásnak is követnie kellene;

               22.

               emlékeztet arra, hogy a közös vállalkozások a köz- és magánszféra közötti partnerségek, és következésképpen a köz- és magánérdekek szorosan összefonódnak egymással; úgy véli, hogy ilyen körülmények között az összeférhetetlenség előfordulásának valószínűségét nem szabad figyelmen kívül hagyni, hanem megfelelően foglalkozni kell vele; ezért felhívja a közös vállalkozásokat, hogy tájékoztassák a mentesítésért felelős hatóságot a szervezetükön belül létező olyan ellenőrzési mechanizmusokról, amelyek lehetővé teszik az összeférhetetlenségek megfelelő kezelését és megelőzését;

               23.

               megállapítja, hogy a Fúziósenergia-fejlesztési és ITER Európai Közös Vállalkozás kivételével a közös vállalkozások viszonylag kis méretűek és földrajzilag koncentráltak; ezért úgy véli, hogy lehetőség szerint egyesíteniük kell erőforrásaikat;

               24.

               felhívja a Számvevőszéket, hogy tájékoztassa a mentesítésért felelős hatóságot az egyes közös vállalkozásokkal kapcsolatos, a 2011-es pénzügyi évre vonatkozó éves beszámolóikról szóló jelentésekben foglalt megjegyzései nyomán tett lépésekről;

               25.

               felkéri a Számvevőszéket, hogy ésszerű időn belül készítsen különjelentést a Parlament számára arról, hogy milyen hozzáadott értéket képvisel a közös vállalkozások létrehozása az uniós kutatási, technológiafejlesztési és demonstrációs programok hatékony végrehajtása szempontjából; továbbá megjegyzi, hogy e jelentésnek tartalmaznia kell egy értékelést a közös vállalkozások létrehozásának eredményességére vonatkozóan.

      (1)  HL C 368., 2011.12.16., 40. o.

      (2)  HL L 248., 2002.9.16., 1. o.

      (3)  HL L 153., 2008.6.12., 1. o.

      (4)  HL L 302., 2011.11.19., 3. o.

      (5)  HL L 357., 2002.12.31., 72. o.


title: A Tanács határozata (1999. május 17.) az Izlandi Köztársaságnak és a Norvég Királyságnak a schengeni vívmányok végrehajtására, alkalmazására és fejlesztésére irányuló társulásáról szóló megállapodás megkötéséről

text:
Fontos jogi nyilatkozat

|

31999D0439

Hivatalos Lap L 176 , 10/07/1999 o. 0035 - 0035

		A Tanács határozata(1999. május 17.)az Izlandi Köztársaságnak és a Norvég Királyságnak a schengeni vívmányok végrehajtására, alkalmazására és fejlesztésére irányuló társulásáról szóló megállapodás megkötéséről(1999/439/EK)AZ EURÓPAI UNIÓ TANÁCSA,tekintettel a schengeni vívmányokat az Európai Unió keretébe integráló, az Amszterdami Szerződéssel az Európai Unióról szóló szerződéshez és az Európai Közösségeket létrehozó szerződéshez csatolt jegyzőkönyv 6. cikkének (1) bekezdésére;A KÖVETKEZŐKÉPPEN HATÁROZOTT:Egyedüli cikkAz Izlandi Köztársaságnak és a Norvég Királyságnak a schengeni vívmányok végrehajtására, alkalmazására és fejlesztésére irányuló társulásáról szóló megállapodást, az ahhoz csatolt mellékletekkel, záróokmányával, nyilatkozatokkal, és levélváltással együtt a Tanács jóváhagyja.Az első albekezdésben említett jogi aktusok szövegét csatolták e határozathoz.Kelt Brüsszelben, 1999. május 17-én.a Tanács részérőlaz elnökJ. Fischer--------------------------------------------------


title: A Bizottság határozata (1999. július 23.) az Európai Atomenergia-közösség és Ukrajna Miniszteri Kabinetje között a nukleáris biztonságról és a szabályozott magfúzióról szóló két együttműködési megállapodás megkötéséről (az értesítés a C(1999) 2405. számú dokumentummal történt)

text:
Fontos jogi nyilatkozat

|

32002D0924

Hivatalos Lap L 322 , 27/11/2002 o. 0032 - 0046

		A Bizottság határozata(1999. július 23.)az Európai Atomenergia-közösség és Ukrajna Miniszteri Kabinetje között a nukleáris biztonságról és a szabályozott magfúzióról szóló két együttműködési megállapodás megkötéséről(az értesítés a C(1999) 2405. számú dokumentummal történt)(2002/924/Euratom)AZ EURÓPAI KÖZÖSSÉGEK BIZOTTSÁGA,tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,tekintettel a Tanács jóváhagyására,mivel a nukleáris biztonság és a szabályozott magfúzió terén az Európai Atomenergia-közösség és Ukrajna Miniszteri Kabinetje közötti két megállapodást meg kell kötni,A KÖVETKEZŐKÉPPEN HATÁROZOTT:Egyetlen cikkA nukleáris biztonság és a szabályozott magfúzió terén az Európai Atomenergia-közösség és Ukrajna Miniszteri Kabinetje közötti két megállapodást az Európai Atomenergia-közösség nevében a Bizottság megköti.A két megállapodás szövegét csatolták e határozathoz.Kelt Brüsszelben, 1999. július 23-án.a Bizottság részérőlHans Van Den Broeka Bizottság tagja--------------------------------------------------